Fremtidige modtagere af foreningens pris, Betonelement-prisen, vil, ud over en kontant præmie på 75.000 kroner fra cementfabrikken Aalborg Portland, modtage en statuette, der er inspireret af sejlene på Utzons operahus. Utzon fylder 90 år onsdag, og det er i den anledning, at foreningen ærer ham ved at lave statuetten. Utzon modtog selv prisen i 1987 sammen med sønnerne Kim og Jan for Paustian Huset i København. Prisen har været uddelt siden 1978.

Referat:
Jørn Utzon, den danske arkitekt, der er opvokset i Aalborg og som står bag operahuset i Sydney, hædres nu af Betonelement-foreningen.